Okresná prokuratúra Dolný Kubín 
Radlinského 1713/36, 026 06 Dolný Kubín 1

Sp. zn. : Pv 275/12/5503	Dolný Kubín, 4.3.2015
EEČ : 2-38-14-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Dolný Kubín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.3.2015, spisová značka Pv 275/12/5503, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 21. 04. 2012 okolo 03.30 h kopal nohou do hlavných vchodových hliníkových dverí a lakťom rozbil sklenenú výplň dverí v Dolnom Kubíne na námestí P. O. Hviezdoslava na prízemí budovy XXXXX, následkom čoho došlo k rozbitiu sklenenej výplne dverí, poškodeniu vnútorných hliníkových líšť spolu s tesnením, k ohnutiu rámu na dverách a profilu na uloženie kľučky, čím spôsobil XXXXX škodu poškodením vo výške 502,- €.

Uznesením prokurátora Okresnej prokuratúry Dolný Kubín zo dňa 3.3.2015, spisová značka Pv 275/12/5503, bola určená obvinenému skúšobná doba v trvaní 12 mesiacov.
Odôvodnenie:
	Prokurátor Okresnej prokuratúry v Dolnom Kubíne uznesením Pv 275/12/5503 zo dňa 14. 01. 2014 podľa § 216 odsek 1 Trestného  poriadku podmienečne zastavil trestné stíhanie obvineného XXXXX, stíhaného  pre prečin poškodzovania cudzej veci podľa § 245 odsek 1 Tr. zákona, ktorého sa mal dopustiť na tom skutkovom základe, že dňa 21. 04. 2012 okolo 03.30 h kopal nohou do hlavných vchodových hliníkových dverí a lakťom rozbil sklenenú výplň dverí v Dolnom Kubíne na námestí P. O. Hviezdoslava na prízemí budovy XXXXX, následkom čoho došlo k rozbitiu sklenenej výplne dverí, poškodeniu vnútorných hliníkových líšť spolu s tesnením, k ohnutiu rámu na dverách a profilu na uloženie kľučky, čím spôsobil XXXXX, XXXXX škodu poškodením vo výške 502,- €.

	Predmetné uznesenie nadobudlo právoplatnosť dňa 03. 02. 2014 a od tohto dátumu začala plynúť skúšobná doba, ktorá bola určená v trvaní 12 (dvanásť) mesiacov.  Uvedená skúšobná doba uplynula dňa  03. 02. 2015.

	Podľa § 217 odsek 1/ Trestného poriadku ak obvinený v priebehu skúšobnej doby  viedol riadny život, splnil povinnosť nahradiť spôsobenú škodu a vyhovel aj ďalším   uloženým  obmedzeniam  a  povinnostiam,   prokurátor   rozhodne,  že  sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	V priebehu skúšobnej doby bolo zisťované, či voči obvinenému je vedené trestné stíhanie a po jej skončení bol na obvineného zabezpečený aktuálny odpis z registra trestov Generálnej prokuratúry Slovenskej republiky a vyžiadané aj ďalšie správy súvisiace s hodnotením jeho správania, správa o povesti, výpis z priestupkového registra, správa z príslušného útvaru PZ o aktuálnych trestných konaniach.

	Z uvedených podkladov vyplynulo, že obvinený v skúšobnej dobe nebol  súdom trestaný ani trestne stíhaný, nebolo voči nemu vedené ani priestupkové konanie a zo správy o povesti neboli taktiež zistené žiadne negatívne informácie.
 
	Vzhľadom k týmto skutočnostiam bolo potrebné rozhodnúť tak, ako je uvedené vo výrokovej časti tohto uznesenia.

	Podľa § 217 ods. 4/ Trestného poriadku právoplatnosťou tohto uznesenia nastávajú účinky zastavenia trestného stíhania (§ 9 odsek 1 písmeno e).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marcela Šuvadová
prokurátorka